
Parlamentul României

Camera Deputaţilor
Comisia pentru apărare, ordine                                                Bucureşti, 24.03.2004

publică şi siguranţă naţională                                                   P.l.-X 50/2004                                                                  

Nr.32/189/2004

RAPORT

asupra propunerii legislative privind modificarea şi completarea Legii            nr. 116/1998 privind organizarea şi funcţionarea Jandarmeriei Române
1. În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu propunerea legislativă privind modificarea şi completarea Legii nr. 116/1998 privind organizarea şi funcţionarea Jandarmeriei Române, trimisă cu adresa         nr. P.l.-X 50 din 8 martie 2004 şi înregistrată la Comisie sub nr.32/189 din                               9 martie 2004.

Consiliul Legislativ, cu nr. 339 din 2 martie 2004, a avizat favorabil această iniţiativă legislativă, formulând observaţii  de fond, constatări de inconsecvenţă în  utilizarea termenilor, necorelări şi omisiuni.
Guvernul, prin punctul său de vedere, înregistrat cu nr. 51/178 din 8 martie 2004, nu susţine prezenta propunere legislativă. 
Propunerea legislativă urmăreşte modificarea şi completarea Legii nr. 116/1998, în scopul profesionalizării Jandarmeriei Române şi a renunţarii la serviciul militar obligatoriu.
În cadrul dezbaterilor, membrii Comisiei au constatat că propunerea legislativă reia unele prevederi propuse de acelaşi autor printr-o altă iniţiativă care avea acelaşi obiect, respectiv P.l.-X 730/2003, retrasă de iniţiator.   
2. Propunerea legislativă face parte din categoria legilor organice şi se adoptă în conformitate cu art. 76 alin. (1) din Constituţia României.

3. La lucrările comisiei au fost prezenţi un număr de 18 deputaţi, din totalul de 27 membrii ai comisiei.

4. Propunerea legislativă, potrivit art. 75 din Constituţie şi art. 86 din Regulamentul Camerei Deputaţilor, este de competenţa decizională a Senatului.


În urma dezbaterii, în şedinţa din 24 martie 2004, membrii Comisiei au hotărât respingerea acestei propuneri legislative, atât pentru aspectele deficitare menţionate la pct. 1 din raport, cât şi pentru considerente care privesc importanţa reglementării pregătirii populaţiei pentru apărare, ca o lege – cadru, în baza căreia urmează a fi reglementat şi serviciul militar în jandarmerie.  
PREŞEDINTE,
Răzvan IONESCU
Red.consult. Roxana Rus

Red.s.c. Anca Barb

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra propunerii legislative privind modificarea şi completarea Legii nr. 116/1998 privind organizarea şi funcţionarea Jandarmeriei Române, trimisă cu adresa nr. P.l.-X 50 din 8 martie 2004 şi înregistrată sub nr. 32/189 din 9 martie 2004.


În raport de obiectul şi conţinutul acesteia, propunerea legislativă   face parte din categoria legilor organice.

PREŞEDINTE,
Răzvan IONESCU

